


ZAPISNIK

sa XII. sjednice Gradskog vijeća Grada Staroga Grada održane dana 25. ožujka 2026. godine u Gradskoj vijećnici.
Započeto u 19:00 sati.
Sjednicu otvara i njome predsjedava gosp. Perislav Petrić, predsjednik Gradskog vijeća Grada Staroga Grada.
Konstatira se da su na današnju sjednicu Gradskog vijeća uredno pozvani vijećnici:	
Alaupović Tomislav (HDZ), Bratanić Teo (KLGB Antonio Škarpa), Fredotović Pero (HDZ), Lučić Lavčević Branko (KLGB Branko Lučić Lavčević), Makjanić Antonio (HDZ), Matijević Frankica (KLGB Antonio Škarpa), Moscatello Amalija (KLGB Antonio Škarpa), Moskatelo Dajana (HDZ), Moškatelo Ivica (KLGB Antonio Škarpa), Petrić Andro (HDZ), Petrić Perislav (SDP), Radonić Tarita (KLGB Branko Lučić Lavčević).
Poziv sa prijedlogom Dnevnog reda za XII. sjednicu Gradskog vijeća Grada Staroga Grada, Klasa: 024-04/26-01/04, Urbroj: 2181-10-01-26-1 od 20. ožujka 2026. godine prileži ovom Zapisniku.
Sjednici Vijeća nazočni su vijećnici:
Alaupović Tomislav, Bratanić Teo, Fredotović Pero, Lučić Lavčević Branko, Makjanić Antonio, Matijević Frankica, Moscatello Amalija, Moskatelo Dajana, Moškatelo Ivica, Petrić Andro, Petrić Perislav i Radonić Tarita.
Odsutni:  nitko
Ostali nazočni:
Vinko Vranjican – Gradonačelnik Grada Staroga Grada
Toni Damjanić – pročelnik Jedinstvenog upravnog odjela (dalje u tekstu: Izvjestitelj)
Mihaela Andrić – Voditeljica Odsjeka za opću upravu i imovinsko-pravne poslove, društvene djelatnosti i razvojne projekte (dalje u tekstu: Izvjestiteljica, ujedno i zapisničar)
Luki Ljubić – tehnička podrška
Konstatirano je da kvorum tj. većinu potrebitu za pravovaljano održavanje sjednice i donošenje odluka, na početku XII. sjednice Vijeća čini 12 (dvanaest) nazočnih vijećnika od ukupnog broja od 12[footnoteRef:1] vijećnika, čime su ispunjeni zakonski (članak 36. stavak 1. Zakona o lokalnoj i područnoj /regionalnoj/ samoupravi («NN», br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i poslovnički (članak 67. i 68. Poslovnika Gradskog vijeća Grada Staroga Grada (“Službeni glasnik Grada Starog Grada“, broj: 12/09, 4/13, 5/13, 7/19 i 2/20 – dalje u tekstu: Poslovnik) uvjeti za pravovaljani rad i odlučivanje. [1:  Vijećnik Janez Maroević je dana 4. veljače 2026. godine dostavio ovjerenu ostavku na mjesto vijećnika Gradskog vijeća Grada Staroga Grada.] 

	Za današnju sjednicu Gradskog vijeća predložen je slijedeći:

Dnevni red:

1. Izvješće Mandatne komisije,
1. Usvajanje zapisnika sa XI. sjednice Gradskog vijeća održane dana 10. veljače 2026. godine
1. V i j e ć n i č k a  p i t a n j a,
1. [bookmark: _Hlk225495392]Prijedlog Odluke o ustrojstvu Jedinstvenog upravnog odjela Grada Staroga Grada,
1. Prijedlog Odluke o plaći i drugim pravima iz radnog odnosa te naknade za rad Gradonačelnika Grada Staroga Grada,
1. Prijedlog Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada,
1. Prijedlog Odluke o osnivanju postrojbi civilne zaštite opće namjene Grada Staroga Grada,
1. Prijedlog Rješenja o utvrđivanju kandidata za imenovanje suca porotnika Općinskog suda u Splitu,
1. Prijedlog Zaključka o usvajanju Polugodišnjeg izvješća o radu Gradonačelnika za razdoblje od 1. srpnja do 31. prosinca 2025. godine,
1. Prijedlog Zaključka o prihvaćanju Izvješća o radu davatelja javne usluge za 2025., Komunalno Stari Grad d.o.o.

Predsjednik Gradskog vijeća (GV), nakon prozivke nazočnih i utvrđivanja kvoruma, konstatira da je u prilogu s materijalima dostavljen prijedlog Dnevnog reda.

Predsjednik GV pita ovlaštene predlagatelje imaju li prijedloga za izmjene i dopune Dnevnog reda. 
Kako nije bilo prijedloga ovlaštenih predlagatelja stavlja se na glasanje prijedlog Dnevnog reda te se isti usvaja jednoglasnom odlukom sa 12 (dvanaest) glasova „za“.

	Prelazi se na rad po točkama dnevnog reda.

Točka 1.
Izvješće Mandatne komisije

Na poziv predsjednika Gradskog vijeća, predsjednik Mandatne komisije, Andro Petrić, čita izvješće Mandatne komisije za III. sjednice održane neposredno prije sjednice Gradskog vijeća.
Izvješće glasi: 
Mandatna komisija, na III. sjednici održanoj dana 25. ožujka 2026. godine podnosi sljedeći izvještaj:

Konstatira se da je član Gradskog vijeća JANEZ MAROEVIĆ dana 4. veljače predao neopozivu ostavku na mandat vijećnika Gradskog vijeća Grada Staroga Grada

Odredbom članka 81. stavka 2. Zakona o lokalnim izborima propisano je da člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj kandidacijske liste.

Dana 12. ožujka 2026. godine zaprimljen je dopis Hrvatske demokratske zajednice, Gradskog odbora Stari Grad u kojem se navodi zamjenik člana Gradskog vijeća.
Konstatira se da člana Gradskog vijeća Janeza Maroevića, temeljem odredbe članka 81. stavka 2. citiranog Zakona zamjenjuje kandidat sa kandidacijske liste Hrvatske demokratske zajednice – VINKO MAROEVIĆ.

Nakon izvješća Mandatne komisije, predsjednik Gradskog vijeća čita tekst prisege koji glasi „Prisežem svojom čašću da ću dužnost vijećnika u Gradskom vijeću Grada Staroga Grada obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Grada Staroga Grada, te da ću se zauzimati za svekoliki napredak Republike Hrvatske i Grada Staroga Grada“ na što vijećnik Vinko Maroević kaže „Prisežem“ te poziva vijećnika Vinka Maroevića da potpiše prisegu. 
Nakon potpisivanja prisege ponovno se proziva nazočne te se utvrđuje da kvorum na današnjoj sjednici čini 13 vijećnika.

Točka 2.
Usvajanje zapisnika sa XI. sjednice Gradskog vijeća održane dana 10. veljače 2026. godine
	
Vijećnicima je dostavljen zapisnik sa XI. sjednice Gradskog vijeća održane dana 10. veljače 2026 godine.
Primjedbi na zapisnik nije bilo.
Predsjednik stavlja na glasanje usvajanje Zapisnika sa XI. sjednice Gradskog vijeća održane dana 10. veljače 2026. godine te se isti usvaja 12 (dvanaest) glasova „za“[footnoteRef:2]. [2:  O zapisniku nije glasao vijećnik Vinko Maroević obzirom da je istom verificiran mandat 25. ožujka 2026. godine.] 


[bookmark: _Hlk214274981]Točka 3.
[bookmark: _Hlk212740732]V i j e ć n i č k a  p i t a n j a
1. Dajana Moskatelo
Vijećnica upućuje pitanje Gradonačelniku, a vezano za pitanja postavljena na prethodnim sjednicama Gradskog vijeća u vezi načina zbrinjavanja velikog broja neregistriranih vozila, a koja se nalaze na privatnim parcelama. Vijećnica navodi da je dobila informaciju od djelatnice Grada Solina, a vezano za postupanje komunalnog redara sukladno odredbama Zakona o gospodarenju otpadom.
Vijećnica čita čl. 145. st. 2. Zakona o gospodarenju otpadom (potpuni tekst članka u privitku zapisnika).
Vijećnica navodi da je kontaktirala voditelja Odsjeka za prostorno planiranje i uređenje, zaštitu okoliša, komunalne poslove i poslove redarstva te da postoji dobra volja za rješavanje ove problematike te navodi da u Dolu, a i na drugim lokacijama u Gradu Starome Gradu postoji nekoliko takvih odlagališta za koja bi bilo dobro da se nešto napravi.

Odgovor: Gradonačelnik
Gradonačelnik zahvaljuje na pitanju. Ujedno čestita vijećniku Vinku Maroeviću što je prihvatio dužnost vijećnika Gradskog vijeća te izražava zadovoljstvo što je s nama.
Na pitanje vijećnice Gradonačelnik daje riječ pročelniku.

Pročelnik: 
Pročelnik navodi da se s tim problemom „olupina“ susretao nekoliko puta te da je potrebno taj otpad klasificirati kao otpad, a drugo je da ga treba dati ovlaštenom oporabitelju.
Navodi da je to u otočnim prilikama vrlo teško te da je Grad ostavljao obavijesti na automobile za koje se sumnjalo da se radi o otpadu, da se vlasnici mogu javiti kako bi se Grad javio na javni poziv Fonda za dostavu podataka o tim automobilima. Pošto je potrebno dostaviti i broj šasije, ljudi bi reagirali na način da se ne radi o otpadu. Zadnji put je Grad to radio u lipnju prošle godine, dok je još prometni redar bio u službi i odaziv je bio nikakav.
Dalje navodi sljedeće: osim što mi to možemo pute treće osobe pa naplatiti, mi bi se u konačnici mogli i uknjižiti na tu nekretninu, ali mislim da je to u našim okolnostima vrlo problematično. Tako da ja mogu reći, pratit ćemo kao i do sada, čim Fond raspiše javni natječaj, da se prijavimo i onako kako po njihovim uvjetima pokušat ćemo skupiti  podatke, ali jednostavno, naši ljudi su prilično ne operativni po tom pitanju.
Vijećnica navodi da joj nije jasno zbog čega se to ne može odnosno zašto je to tako komplicirano ako se zna vlasnik parcele, radi čega je problem. Je li problem možda odložiti taj sav otpad, da nemamo mjesta.
Pročelnik navodi da treba predati ovlaštenom oporabitelju, a na nivou Republike Hrvatske radi se o tvrtki Cezar iz Zagreba koji to prikuplja i naravno to nešto i košta za doći na otok. To stvarno treba biti akcija, tako da, uglavnom smo čekali da nam to fond sufinancira.

Vijećnica navodi da se nema gdje zbrinuti otpad odnosno nema ovlaštenog oporabitelja, na što pročelnik navodi da, na zakonit način, nema mogućnosti za zbrinjavanje.
	
2. Tarita Radonić
Vijećnica prenosi sugestije djelatnika Hitne pomoći, a u vezi izuzetno lošeg stanja ceste odnosno puta kojim voze vozila Hitne pomoći te da nije primjerena za vožnju osobito ne za teže pacijente. Vijećnica upućuje pitanje Gradonačelniku je li upoznat s tom problematikom i zna li kada je posljednji put ta cesta bila tamponirana, što je inače uobičajeno uraditi, te moli da se nešto napravi po tom pitanju.
Odgovor: Gradonačelnik
Gradonačelnik navodi da će se poraditi na tome.
Vijećnik Tomislav Alaupović navodi da se o istoj tematici raspravljalo na zadnjoj sjednici u sklopu pitanja vijećnika Ivice Moškatela. Navodi da bi trebalo poticati zaposlenike Agera (Agencija za upravljanje Starogradskim poljem, op.a.) da urede cestu te navodi da se spominjalo i kroz zimski period, a ne samo ljetni.
Na isto se nadovezuje vijećnik Ivica Moškatelo koji navodi da je ovo ljeto cesta bila tamponirana te da je bila u izvrsnom stanju. Navodi da je njegovo prijašnje pitanje bilo postavljeno upravo zbog problema koji nastanu uslijed velikih oborina kada se cesta puno više ošteti, međutim jučer je primijetio da je nekoliko rupa pokrpano, od strane privatnih osoba ili nekog drugog. 

Pročelnik navodi da je javna nabava u tijeku odnosno za održavanje poljskih puteva te da se cesta tamponira pretežno u šestom mjesecu.

Vijećnica Tarita Radonić navodi da joj je sugestija dana prije četiri dana i to baš od djelatnika Hitne pomoći te da je navedeno da je nešto sanirano, ali da nije dovoljno i da je njima još uvijek problematična vožnja tom cestom.

3. Tarita Radonić
Vijećnica navodi da ima pritužbe djelatnika većih trgovina u gradu, djelatnika komunalne službe i građana koji svjedoče da pojedini građani odlažu svoj privatni otpad u kante ili kontejnere koji se nalaze u blizini tih istih trgovina te postavlja pitanje može li se postaviti nekakav videonadzor te moli da se reagira na navedeno ukoliko je moguće.
Na pitanje pročelnika o kojim se lokacijama radi, vijećnica navodi da se radi o Studencu.

Odgovor: Pročelnik
Pročelnik navodi da se o posudi za otpad treba brinuti korisnik, a ne javni davatelj posebno od kada se počelo razdvajanje otpada od praga do praga. Odnosno, korisnici i plaćaju uslugu odvoženja otpada tako da bi oni trebali posudu ili skloniti ili zaključati te Komunalno više nije nadležan brinuti o posudama. Za video nadzor navodi da to uključuje izradu projekta, geodeziju, geosnimke, jedino ako se radi o javnoj površini.
Na konstataciju vijećnice da grad ne može utjecati na to što se događa tamo gdje su kontejneri, pročelnik navodi da oni ne krše ijednu gradsku odluku osim ukoliko se otpad nalazi izvan posude, a u tom slučaju je opet „kriv“ korisnik same posude.
	
Drugih pitanja nije bilo.
Točka 4.
Prijedlog Odluke o ustrojstvu Jedinstvenog upravnog odjela Grada Staroga Grada

Izvjestitelji po ovoj točci su Toni Damjanić i Mihaela Andrić.

Izvjestitelji obavještavaju vijećnike da se o ovom prijedlogu Odluke raspravljalo na sjednici Odbora za statut, poslovnik i normativnu djelatnost na kojoj su ispravljene greške u numeriranju članaka te greške u čl. 8. i čl. 11. prijedloga Odluke, a koji ispravci čine sastavni dio Prijedloga Odluke. 

Nakon obrazloženja izvjestitelja, rasprave nije bilo.

Predsjednik stavlja prijedlog Odluke o ustrojstvu Jedinstvenog upravnog odjela Grada Staroga Grada na glasanje.
	Glasanjem sa 13 (trinaest) glasova „za“ Gradsko vijeće donijelo je Odluku o ustrojstvu Jedinstvenog upravnog odjela Grada Staroga Grada.

Točka 5. 
Prijedlog Odluke o plaći i drugim pravima iz radnog odnosa te naknade za rad Gradonačelnika 
Grada Staroga Grada

Izvjestiteljica po ovoj točci Dnevnog reda je Mihaela Andrić.
Nakon obrazloženja Izvjestiteljice rasprave nije bilo.

	Predsjednik stavlja prijedlog Odluke o plaći i drugim pravima iz radnog odnosa te naknade za rad Gradonačelnika Grada Staroga Grada. 

	Glasanjem sa 13 (trinaest) glasova „za“ Gradsko vijeće donijelo je Odluke o plaći i drugim pravima iz radnog odnosa te naknade za rad Gradonačelnika Grada Staroga Grada

[bookmark: _Hlk225499158]Točka 6.
Prijedlog Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada

	Izvjestitelj po ovoj točci Dnevnog reda je Toni Damjanić.
Izvjestitelj je obavijestio vijećnike da se, nakon završetka javnog natječaja za dodjelu dozvola na pomorskom dobru, se sastalo Povjerenstvo za dodjelu dozvola na pomorskom dobru te da je, uz prijedlog Odluke o odabiru najpovoljnijih ponuditelja, dostavljen i zapisnik Povjerenstva iz kojeg je vidljiv cjelokupan postupak otvaranja, pregleda i ocjene pristiglih prijava.
Nakon obrazloženja Izvjestitelja  uslijedila je rasprava u kojoj je sudjelovao vijećnik Pero Fredotović.
	Predsjednik zaključuje raspravu te stavlja prijedlog Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada na glasanje.
	Glasanjem sa 13 (trinaest) glasova „za“ Gradsko vijeće donijelo je Odluku o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada.
[bookmark: _Hlk225499262]Točka 7.
Prijedlog Odluke o osnivanju postrojbi civilne zaštite Grada Staroga Grada

	Izvjestitelj po ovoj točci Dnevnog reda je Mihaela Andrić.
Nakon obrazloženja Izvjestiteljice  uslijedila je rasprava u kojoj je sudjelovao vijećnik Teo Bratanić.
	Predsjednik zaključuje raspravu te stavlja prijedlog Odluke o osnivanju postrojbi civilne zaštite Grada Staroga Grada na glasanje.
	Glasanjem sa 13 (trinaest) glasova „za“ Gradsko vijeće donijelo je Odluku o osnivanju postrojbi civilne zaštite Grada Staroga Grada.

Točka 8.
Prijedlog Rješenje o utvrđivanju kandidata za imenovanje suca porotnika 
Općinskog suda u Splitu

	Na poziv Predsjednika Gradskog vijeća, predsjednica Odbora za izbor i imenovanje, u svojstvu ovlaštenog predlagatelja, obavještava vijećnike da je neposredno prije početka sjednice Gradskog vijeća održana sjednica Odbora za izbor i imenovanja te da na sjednici članovi Odbora nisu iznijeli kandidate.

	Predsjednik poziva ovlaštene predlagatelje – vijećnike – za podnošenje prijedloga za kandidate.
Prijedloga nije bilo.

Nakon obrazloženja Izvjestiteljice, Mihaela Andrić, Predsjednik konstatira da Gradsko vijeće nema prijedloga za kandidate za imenovanje suca porotnika Općinskog suda u Splitu.  

[bookmark: _Hlk225500226]Točka 9.
Prijedlog Zaključka o usvajanju Polugodišnjeg izvješća o radu Gradonačelnika 
za razdoblje od 1. srpnja do 31. prosinca 2025. godine

	Izvjestitelj po ovoj točci Dnevnog reda je gradonačelnik.
	Obveza podnošenja polugodišnjeg izvješća o radu proizlazi iz odredbe čl. 48. Statuta Grada Staroga Grada te odredbe čl. 49. Poslovnika Gradskog vijeća Grada Staroga Grada. 
	Nakon obrazloženja gradonačelnika rasprave nije bilo.

	Predsjednik konstatira da se Polugodišnje izvješće o radu Gradonačelnika za razdoblje od 1. srpnja do 31. prosinca 2025. godine prima na znanje. 

[bookmark: _Hlk225499316]Točka 10.
Prijedlog Zaključka o prihvaćanju Izvješća o radu davatelja javne usluge za 2025. godinu,
 Komunalno Stari Grad d.o.o.

	Izvjestitelj po ovoj točci Dnevnog reda je Toni Damjanić.
	Izvjestitelj obavještava vijećnike da se o ovom prijedlogu Zaključka raspravljalo na sjednici Odbora za statut, poslovnik i normativnu djelatnost na kojoj su ispravljene greške u preambuli prijedloga Zaključka u odnosu na odredbe Uredbe o gospodarenju komunalnim otpadom te greške u navođenju naziva nadležnog Ministarstva u točci III. prijedloga Zaključka, a koji ispravci čine sastavni dio Prijedloga Odluke.
	
Obveza podnošenja Izvješća o radu davatelja javne usluge pružatelja javnih usluga proizlazi iz odredbe čl. 69. Zakon o gospodarenju otpadom u kojem se navodi da je davatelj usluge dužan o svom radu predstavničkom tijelu jedinice lokalne samouprave podnijeti Izvješće o radu do 31. ožujka tekuće godine za prethodnu kalendarsku godinu i dostaviti ga Ministarstvu. 
	Nakon obrazloženja Izvjestitelja vijećnik Teo Bratanić navodi da je, za u buduće, potrebno pozvati direktora Komunalno Stari Grad d.o.o. te da isti bude prisutan na sjednici Gradskog vijeća kada se rasprava ovim ili sličnim izvješćima.

	Predsjednik konstatira da se Izvješće o radu davatelja javne usluge za 2025. godinu,  Komunalno Stari Grad d.o.o. prima na znanje.

…………..

Dnevni red je iscrpljen u 19:56 sati te Predsjednik Gradskog vijeća, uz zahvalu na sudjelovanju, zaključuje XII. sjednicu Gradskog vijeća Grada Staroga Grada.

   Zapisničar: 		                                       			GRADSKO VIJEĆE 
           	     Mihaela Andrić					         GRADA STAROGA GRADA  
       							         Predsjednik  
							           Perislav Petrić

